अख्त्यारपुर में स्मारक पूजन, संविधान जागरण अभियान का शुभारंभ हुआ
गरीबों को कंबल वितरित, ख्यात गायिका अनुराधा पौडवाल भी पहुंची श्रद्धांजलि देने
भास्कर संवाददाता | शुजालपुर
राष्ट्रीय संत भय्यूजी महाराज की धर्मप|ी स्व. माधवी देशमुख की प्रथम जयंती समारोह स्मारक पूजन सोमवार को उनके गृह गांव अख्त्यापुर में किया गया। सूर्योदय फार्म बापू स्मारक के समीप आयोजित कार्यक्रम सामाजिक एवं पारमर्थिक ट्रस्ट द्वारा किया गया। आयोजन में सिंहस्थ समिति अध्यक्ष माखनसिंह चौहान, गायिका अनुराधा पौडवाल, सांसद उदय प्रताप सिंह, कुलपति आर.एस. कुरील, एम. के. तिवारी, कलकी महाराज पूना विशेष रूप से उपस्थित हुए। यहां पहले विधिवत रूप से सुबह के समय स्मारक पूजा एवं पूर्णाहुति का कार्यक्रम आयोजित किया गया। अतिथियों द्वारा संस्था के द्वारा प्रकाशित साहित्य पुस्तक का विमोचन किया। ग्राम में रहने वाले गरीब परिवारों को कंबल वितरण किए गए। आयोजन में पहुंची गायिका अनुराधा पौडवाल ने श्रद्धांजलि देते हुए कहा माधवी ताई का निधन पूरे गुरु परिवार के लिए एक बड़ी क्षति है। सिंहस्थ केंद्रीय समिति अध्यक्ष माखनसिंह चौहान ने कहा कि दूसरे के दुखों को समझने वाले राष्ट्रीय संत भय्यूजी महाराज ने मानवीय सेवा को अपना आधार बनाया है। इसका परिणाम है कि वे हमेशा गरीब परिवारों के लोगों के लिए समर्पित रहते है। सांसद राव उदय प्रताप सिंह, आर.एस. कुरील सहित अन्य लोगों ने भी श्रद्धांजलि देते हुए यहां पर हुए स्मारक छत्री पूजन में भाग लिया। सदगुरु दत्त धार्मिक एवं पारमार्थिक ट्रस्ट चेयरमैन शरद आर. पंवार ने बताया कि सुबह 11 बजे भय्यूजी महाराज के हाथों स्मारक पूजन एवं पूर्णाहुति हुई। इसके पश्चात प्रकाशित साहित्य का विमोचन किया गया । संस्था की पत्रिका धर्मादित्य टाइम्स वार्षिक विशेषांक के साथ-साथ भय्यू जी महाराज द्वारा लिखित चार पुस्तकें, वार्षिक दिग्दर्शिका कैलेंडर का लोकार्पण भी हुआ। संस्था के द्वारा चलाए जाने वाले शीत ऋतु मानवता सेवा अभियान का शुभारंभ भी किया गया। इसके अंतर्गत गरीबों को कंबल वितरण किए जाएंगे। इस वर्ष संस्था के द्वारा 15 हजार कंबलों के वितरण का लक्ष्य रखा गया है। संस्था द्वारा जनसंख्या को आदर्श नागरिकता के बदलने के लिए संविधान जागरण अभियान दत्त जयंती महोत्सव से चलाया जाता है इस वर्ष ग्राम अख्त्यारपुर व शुजालपुर में भी संविधान जागरण अभियान चलाया जा रहा है। इसकी विधिवत घोषणा कार्यक्रम के दौरान की गई । आयोजन में इंदौर, शुजालपुर, शाजापुर, आष्टा के अलावा महाराष्ट्र के अनेकों गुरु बंधु शामिल हुए। इसके पूर्व जब राष्ट्रीय संत भय्यूजी महाराज यहां पर पहुंचे तो स्थानीय विश्राम गृह पर विधायक जसवंत सिंह हाड़ा, भाजपा जिलाध्यक्ष नरेंद्र सिंह बैस, पूर्व विधायक नेमीचंद जैन, डाॅ. विजय सिंह खिंची आदि ने उनसे भेंट की। संचालन श्याम मनावत ने किया।
कंबल बांटते अतिथि। इनसेट अनुराधा पौडवाल श्रद्धांजलि देते हुए।
hin_Deva hin_Deva bho_Deva hin_Deva hin_Deva